Адной з галоўных падзей форуму стаў “Адкрыты дыялог” моладзі з прадстаўнікамі ўлады і грамадскіх аб’яднанняў. Так, на пытанні дзяцей адказвалі начальнік галоўнага ўпраўлення па адукацыі Г.М.Казак, старшыня Стаўбцоўскага райвыканкама Ю.М.Горлаў, намеснік начальніка галоўнага ўпраўлення ідэалагічнай работы, культуры і па справах моладзі Мінаблвыканкама В.У.Топдэмір, рэктар МАІРА С.У.Сітнікава, прадстаўнікі прафсаюзнага руху, БРСМ. Моладзь цікавілася, ці складана быць кіраўніком у сферы адукацыі, як госці вучыліся ў школе і якія найлепшыя ўспаміны засталіся з тых часоў, якія цікавыя мясціны ім хацелася б наведаць, што ў апошні час зроблена для добраўпарадкавання ўстаноў адукацыі і інш. Былі пытанні і ў ганаровых гасцей да моладзі. Дзяцей папрасілі падзяліцца ўражаннямі пра форум і расказаць, якімі, на іх погляд, павінны быць настаўнікі. Адказ на другое пытанне вельмі зацягнуўся — вучні ў якасці прыкладаў прыводзілі сваіх настаўнікаў, і жадаючых расказаць пра цудоўных педагогаў было вельмі многа.